                        højesterets kendelse
                           afsagt onsdag den 12. februar 2014
sag 313/2013
anklagemyndigheden
mod
t
(advokat esben roslev)
i tidligere instanser er afsagt kendelse af retten i holbæk den 1. oktober 2013 og af østre
landsrets 2. afdeling den 2. oktober 2013. procesbevillingsnævnet har den 10. december 2013
meddelt tilladelse til, at landsrettens kendelse indbringes for højesteret.
i påkendelsen har deltaget tre dommere: børge dahl, jens peter christensen og hanne
schmidt.
påstande
t har nedlagt påstand om, at landsrettens kendelse af 2. oktober 2013 underkendes, og at han
bliver løsladt.
anklagemyndigheden har påstået stadfæstelse.
sagsfremstilling
t, som er født den 16. september 1954, blev anholdt den 3. juli 2013 og varetægtsfængslet
samme dag som sigtet for overtrædelse af straffelovens § 192 a, stk. 1, nr. 2, jf. våbenlovens §
10, stk. 1, jf. § 2, stk. 1, jf. § 1, stk. 1, nr. 6, ved i perioden fra januar 2013 til den 3. juli 2013
på sin bopæl under særligt skærpende omstændigheder at have været i besiddelse af 102,8
kilo sprængstof, 160 stk. detonatorer, 2 meter sprængsnor og 6 ruller sprængsnor.
                                                - 2 -
t har bl.a. erkendt besiddelsen af sprængstof mv., som han godt ved, han ikke har tilladelse til
at besidde, men har nægtet sig skyldig i overtrædelse af straffelovens § 192 a, stk. 1.
i sagen er indhentet en udtalelse om farligheden af de fundne sprængstoffer dateret den 18.
september 2013. i udtalelsen, der er udarbejdet af major michael b. elgaard fra ammuniti-
onsrydningstjenesten, hedder det bl.a.:
      ”farlighed
      den aktuelle mængde sprængstof (faste legemer og formbare legemer)…vil, såfremt det
      bringes til detonation samlet kræve en sikkerhedsafstand på 1000 meter for sprængstyk-
      ker (fragmenter) og lufttryk (jf. militære sikkerhedsbestemmelser). der har dog ikke
      været en umiddelbar fare for detonation på stedet, da der ikke er fundet detonatorer
      sammen med eksplosiverne. men der er på adressen fundet alle de komponenter, der er
      nødvendige for at gennemføre en sprængning (tænd og sprængmidler).
      en detonator vil, såfremt den bringes til detonation og er frit anbragt, kræve en sikker-
      hedsafstand på 50 meter. såfremt en detonator sprænger i hånden på en person, vil hån-
      den blive alvorligt skadet og flere fingre vil blive afrevet.
      konklusion
      detonator og sprængstof
      detonatorer og sprængstoffer har været opbevaret hver for sig… så der har ikke umid-
      delbart været fare for en utilsigtet detonation af den samlet mængde. det skal dog anfø-
      res…, at detonator og tændsnor er fundet klargjort og samlet klar til umiddelbar anven-
      delse.
      civile regler for transport af ammunition og sprængstoffer (adr reglerne) foreskriver
      original emballage skal anvendes for, at forebygge utilsigtet antændelse samt, at deto-
      natorer og sprængstoffer skal være fysisk adskilt og opbevaret i godkendte magasiner. i
      denne sag har der været fysisk adskillelse men ikke en godkendt opbevaring.
      ved ikke at anvende original emballage under opbevaring og transport, er der en forøget
      risiko for en utilsigtet antændelse af sprængstofferne.”
t har under sagen siddet varetægtsfængslet fra den 3. juli til den 27. august 2013, jf.
retsplejelovens § 762, stk. 1, nr. 3, og igen fra den 4. september 2013, jf. retsplejelovens §
762, stk. 2, nr. 1.
                                               - 3 -
anbringender
t har navnlig anført, at det ikke er stødende for retsfølelsen, at han er på fri fod, mens
efterforskningen pågår. han har samtlige tilladelser og opfylder samtlige uddannelsesmæssige
krav til at håndtere sprængstoffer, som han lovligt kan købe, transportere og anvende. han
besad sprængstofferne, der skulle bortsprænges i jægerspris øvelsesterræn for at hjælpe en
afdød kollega. han har ikke leveret sprængstof til andre eller haft odiøse intentioner. han har
desuden ikke tilknytning til nogen kriminel gruppering. han har tidligere under sagen været
på fri fod i ca. 5 dage, indtil landsretten omgjorde byrettens kendelse af 27. august 2013, uden
at det udløste sociale uroligheder eller offentlig forargelse. det beviser, at en løsladelse ikke
vil krænke retsfølelsen.
det kan med farlighedsvurderingen af 18. september 2013 lægges til grund, at alt sprængstof
har været opbevaret sikkert og forsvarligt, og at der ikke har været nogen fare for en utilsigtet
hændelse. det forhold, at sprængstofferne har været pakket i uoriginal emballage, forøger
ikke risikoen for en utilsigtet antændelse.
sammenholdes billederne taget på hans ejendom den 3. juli 2013 med billeder taget på ejen-
dommen ved ransagningen den 23. august 2013, er der flere uoverensstemmelser. det skaber
en rimeligt begrundet tvivl om, hvad der blev fundet ved ransagningerne af hans ejendom. det
bestrides i det lys, at der på noget tidspunkt har ligget materiel frit fremme, som dermed ikke
har været opbevaret forskriftsmæssigt. det bestrides endvidere, at der har været en forhøjet
tyveririsiko, fordi en anonym kilde har givet et tip om sprængstoffer på hans bopæl. det var et
tip fra samme kilde, der gav anledning til en yderligere ransagning af hans ejendom den 23.
august 2013, hvor man ikke fandt yderligere sprængstoffer. kilden har desuden først udtalt
sig efter, at sagen blev offentligt kendt i medierne.
rigsadvokaten har navnlig henvist til, at t har været i besiddelse af en usædvanlig stor
mængde sprængstoffer og detonatorer på sin private bopæl. særligt bemærkes, at detonator og
sprængsnor er fundet klargjort og samlet klar til umiddelbar anvendelse. der er tale om en
fagkyndig person med massiv uddannelse inden for området, og det er ikke undskyldeligt, at
                                                - 4 -
han har besiddet sprængstof mv. på bopælen. det støttes af vidneforklaringerne i sagen af
daglig leder af områdedepotet, ole christian frausing sørensen, chef for logistiksektionen,
major lars walmer, seniorsergent søren olesen og pensioneret materielforvalter, jesper
thorup-jensen. disse fire vidner har samstemmende forklaret, at det er i strid med
hjemmeværnets regler og kutymer at opbevare sprængstoffer på bopælen. t har også selv
forklaret, at han godt vidste, at han ikke måtte have sprængstoffer liggende derhjemme. det er
heller ikke en undskyldning, at t skulle gøre en tidligere kollega en tjeneste.
den fundne mængde sprængstof på mere end 100 kilo er i sig selv egnet til at volde betydelig
skade, såfremt sprængstoffet måtte blive detoneret. mængden indebærer desuden en væsentlig
risiko for tyveri, og det fremgår af sagen, at andre personer var bekendt med, at t havde
våben og sprængstoffer liggende på sin bopæl.
det er ikke afgørende, at t ikke har tilknytning til det kriminelle miljø. de fundne effekter har
under alle omstændigheder en værdi på det kriminelle marked og kan være yderst farlige i de
forkerte hænder. det er heller ikke afgørende, at der ifølge den endelige farlighedsvurdering
ikke har været umiddelbar fare for selvdetonation. der har på ts bopæl været alle nødvendige
komponenter til at detonere sprængstofferne. opbevaringen har ikke været forskriftsmæssig,
hvilket har medført en øget risiko for utilsigtet antændelse.
højesterets begrundelse og resultat
overtrædelse af lovgivningen om våben og eksplosivstoffer ved under særligt skærpende om-
stændigheder at besidde eksplosivstoffer, som på grund af deres særdeles farlige karakter er
egnet til at forvolde betydelig skade, jf. straffelovens § 192 a, stk. 1, er en kriminalitet af en
sådan art, at en straf i form af minimumsstraffen på 1 års fængsel som udgangspunkt vil være
tilstrækkelig til at kunne danne grundlag for varetægtsfængsling ud fra hensynet til retshån-
dhævelsen efter retsplejelovens § 762, stk. 2, nr. 1, jf. herved højesterets kendelse af 8. sep-
tember 2011 (ufr 2011 s. 3380).
                                               - 5 -
efter det oplyste om mængden og arten af de eksplosivstoffer sigtede efter sin forklaring som
hjemmeværnsmand har taget med hjem og opbevaret på sin bopæl over længere tid – ca. 103
kilo sprængstof, 160 detonatorer, 2 meter sprængsnor og 6 ruller sprængsnor – i stedet for at
aflevere dem på hjemmeværnets depoter, tiltræder højesteret, at det forhold, der er rejst sig-
telse for, er af en sådan grovhed, at hensynet til retshåndhævelsen kræver, at sigtede ikke er på
fri fod.
da varetægtsfængslingen, der nu har haft en varighed af ca. 7 måneder, heller ikke findes at
stå i misforhold til den straf, som sigtede må forventes at blive idømt, hvis han findes skyldig,
jf. retsplejelovens § 762, stk. 3, stadfæster højesteret landsrettens kendelse om fængsling af
sigtede.
                                        thi bestemmes:
landsrettens kendelse stadfæstes.
